O‘zbekistondagi OTM huzurida bittadan akademik litseylar saqlab qolinadi. Ularda ta’lim berish jarayoni bitta joyda tashkil etiladi. Bunda oliy ta’lim muassasasining o‘z litseyidagi ta’lim jarayonida bevosita ishtirok etishi talabi qo‘yilmoqda. O‘zbekiston Oliy va o‘rta maxsus ta’lim vaziri Inomjon Majidov XPK sessiyada ishtirok etgan jurnalist savoliga shunday javob berdi. Uning aytishicha, akademik litseylar tizimini isloh qilishning asosi ularning oliy o‘quv yurtlari bilan aloqasini mustahkamlash bo‘ladi. “Endi mamlakatda 60 ta OTM huzurida bittadan akademik litsey qoladi. Bundan tashqari, 7 ta xorijiy oliy ta’lim muassasalarining yana 7 ta litsey ham faoliyat yuritadi”, - dedi Inomjon Majidov.